ستوديو مصر

شركة مصر للتمثيل و السينما بيتسمى باختصار باستوديو مصر. كان اول ستوديو براس مال مصرى ميه بالميه. قام بتاسيسه طلعت حرب سنة 1935 م و مقره فى محافظه الجيزه.
 تاريخ 
افتتح ستوديو مصر فى 7 مارس سنة 1935 ليساهم فى دعم و تقدم السينما فى مصر و ده بشركة مصر للتمثيل و السينما اللى كانت واحده من المؤسسات العملاقه اللى انشاها الاقتصادى المصرى الكبير طلعت حرب سنة 1927.

كان طلعت حرب يؤمن بان تجديد الاقتصاد فى مصر مش هيتم الا لو ازدهرت الثقافه و استنارت العقول بالافكار الجديده و الثقافه الرفيعه, و كان يؤمن بان الثقافه استثمار كبير. و ايمانا منه بضرورة تدعيم الثقافه و الفنون و نشر الوعى قام بتاسيس شركة مصر للتمثيل و السينما "ستوديو مصر" لانتاج افلام مصريه لفنانين مصريين زى ام كلثوم. محمد عبد الوهاب وغيرهما.

 اول انتاجه 
انتج ستوديو مصر فيلم قصير لمدة عشر دقائق للاعلان عن المنتجات المصريه. كمان انتج نشره اخبار اسبوعيه عن الاحداث فى مصر بيتم عرضها فى دور العرض قبل بداية اى فيلم, و قام استوديو مصر بارسال البعثات الفنيه من المصريين الى اوروبا لتعلم فنون التصوير والاخراج و الديكور و المكياج فسافر احمد بدرخان - موريس كساب (اخراج), حسن مراد - محمد عبد العظيم (تصوير) - مصطفى والى (صوت), ولى الدين سامح (ديكور), نيازى مصطفى (مونتاج), و اتعيين الفنان احمد سالم مدير لاستوديو مصر. و اكد طلعت حرب على اهمية السينما و خطورة دورها لما قال "اننا نعمل بقوه اعتقاديه وهى ان السينما صرح عصرى للتعليم لاغنى لمصر عن استخدامه فى ارشاد سواد الناس".

اول فيلم تم انتاجه كان فيلم (وداد) سنه 1935 لكوكب الشرق ام كلثوم ومن افتتاح ده الصرح السينمائى الكبير و لغاية دلوقتى شاف تطور كبير فى كافه المجالات سواء الفنيه او التكنولوجيه فى مجالات الديكور والتصوير والمونتاج كمان البلاتوهات المخصصه للتصوير و كان لاستديو مصر دور ايجابى فى تاريخ الانتاج السينمائى الرفيع فى مصر وساهم فيدعم موقع مصر الريادى فى المجال الفنى واكد جدارتها فى ان تكون عاصمه الفن فى الشرق.

اقيم استديو مصر على مساحه كبيره من الارض تضم اكتر من بلاتوه للتصوير ويضم ورش للديكور و اوض للممثلين ومخازن للهدوم ومعدات التصوير السينمائى. و اهدى رائد السينما الكبير الفنان محمد بيومى استديو مصر عدد من الات التصوير السينمائى, يضم استديو مصر اشهر ديكور للحاره المصريه اللى تتضمنها مشاهد كثيره للافلام السينمائيه.

 شوف كمان 
 طلعت حرب

 لينكات برانيه 

 موقع ستديو مصر 
 مصادر 

 http://www.studiomasr.com/Home-A.html 
 http://www.egynews.net/wps/portal/encyclopediadetails?params=88669 
 http://doc.aljazeera.net/followup/2009/04/200943081119526245.html 

تصنيف:مصر
تصنيف:سينما
تصنيف:سينما مصريه
تصنيف:فن مصرى
تصنيف:انتاج الافلام